ಮೇ 2008ರಲ್ಲಿ ಲಾಸ್ ಎಂಜಲೀಸ್, ಕ್ಯಾಲಿಫೋರ್ನಿಯಾದಲ್ಲಿ ಚಿತ್ರೀಕರಣ ಪ್ರಾರಂಭವಾಯಿತು. ಪ್ಲೆಯಾ ವಿಸ್ಟಾದಲ್ಲಿರುವ ಮೊದಲಿನ ಹ್ಯೂಜಸ್ ಏರ್ ಕ್ರಾಫ್ಟ್‌ನ ಸೌಂಡ್ ಸ್ಟೇಜ್‌ಗಳಲ್ಲಿ ಸಿನೆಮಾದ ಹೆಚ್ಚಿನ ಒಳಾಂಗಣ ಚಿತ್ರೀಕರಣ ನಡೆಯಿತು. ಜೂನ್ 2ರಿಂದ ಮೂರು ದಿವಸಗಳಲ್ಲಿ ಶಾಂಘೈಯ ಕೆಲ ಭಾಗಗಳನ್ನು ಪ್ರತಿನಿಧಿಸಲು ಪೆನ್ಸಿಲ್ವಾನಿಯಾದ ಬೆತ್ಲೆಹೆಮ್‌ನ ಬೆತ್ಲೆಹೆಮ್ ಸ್ಟೀಲ್ ಸೈಟ್‌ನಲ್ಲಿ ಆ‍ಯ್‌ಕ್ಷನ್ ದೃಶ್ಯಗಳನ್ನು ಚಿತ್ರೀಕರಿಸಲಾಯಿತು. ತದನಂತರದಲ್ಲಿ ಸ್ಟೀವನ್ ಎಫ್ ಉಧ್ವರ್-ಹಾಜಿ ಸೆಂಟರಿನಲ್ಲಿ ಚಿತ್ರೀಕರಣ ಮುಂದುವರೆಯಿತು. ಅದಾದ ಮೇಲೆ ಜೂನ್ 9ಕ್ಕೆ ಚಿತ್ರತಂಡ ಫಿಲಿಡೆಲ್ಫಿಯಾಗೆ ಕಾಲಿಟ್ಟಿತು. ಇಲ್ಲಿ PECO ರಿಚ್ಮಂಡ್ ಪವರ್ ಸ್ಟೇಷನ್, ಪೆನ್ಸಿಲ್ವೆನಿಯಾ ವಿಶ್ವವಿದ್ಯಾಲಯ, ಡ್ರೆಕ್ಸಲ್ ವಿಶ್ವವಿದ್ಯಾಲಯ, ಈಸ್ಟರ್ನ್ ಸ್ಟೇಟ್ ಪೆನಿಟೆನ್ಶಿಯರಿ, ಫೇರ್‌ಮೌಂಟ್ ಪಾರ್ಕ್, ಫಿಲಡೆಲ್ಫಿಯಾ ಸಿಟಿ ಹಾಲ್, ರಿಟೆನ್ ಹೌಸ್ ಸ್ಕ್ವೇರ್ ಮತ್ತು ಹಿಸ್ಟರಿಕ್ ಚಾನ್ಸೆಲರ್ ಸ್ಟ್ರೀಟ್ (ಪ್ಯಾರಿಸ್ ಪ್ರತಿನಿಧಿಸುವ) ಹಾಗೂ ವನಾಮೇಕರ್ಸ್‌ನಲ್ಲಿ ಚಿತ್ರೀಕರಿಸಲಾಯಿತು. ಜೂನ್ 22ಕ್ಕೆ ಪ್ರಿನ್ಸ್‌ಟನ್ ವಿಶ್ವವಿದ್ಯಾಲಯಕ್ಕೆ ಚಿತ್ರ ತಂಡ ಬಂದಿಳಿಯಿತು. ಇಲ್ಲಿ ಚಿತ್ರೀಕರಿಸುತ್ತಿದ್ದಾಗ ಇಲ್ಲಿನ ಕೆಲ ವಿದ್ಯಾರ್ಥಿಗಳ ಸಿಟ್ಟಿಗೆ ಚಿತ್ರತಂಡ ಗುರಿಯಾಗಬೇಕಾಯಿತು. ಅವರು ಬೇ ಕೆಲ ದೃಶ್ಯಗಳನ್ನು ಪುನಃ ಚಿತ್ರೀಕರಿಸಿಕೊಳ್ಳುತ್ತಿದ್ದಾನೆ ಮತ್ತು ಸಿನೆಮಾದಲ್ಲಿ ಪ್ರಿನ್ಸ್‌ಟನ್ ಹೆಸರನ್ನು ಆತ ಬಳಸಲಿದ್ದಾನೆ ಎಂದು ತಿಳಿದಿದ್ದರು. ಆದರೂ, ಪ್ರಿನ್ಸ್‌ಟನ್ ವಿಶ್ವವಿದ್ಯಾಲಯವಾಗಲೀ ಅಥವಾ ಪೆನ್ಸಿಲ್ವೇನಿಯಾ ವಿಶ್ವವಿದ್ಯಾಲಯವಾಗಲೀ ಬೇನಿಗೆ ವಿವಿಯ ಹೆಸರುಗಳನ್ನು ಚಿತ್ರದಲ್ಲಿ ಬಳಸಿಕೊಳ್ಳಲು ಅನುಮತಿಸಲಿಲ್ಲ. ಏಕೆಂದರೆ, ಅದರಲ್ಲಿ ಸ್ಯಾಮ್‌ನ ತಾಯಿ ತಮಾಶೆಗಾಗಿ ಮರಿಜುವಾನಾ ಇರುವ "funny 'mom' scene" ಈ ವಿಶ್ವವಿದ್ಯಾಲಯಗಳನ್ನು ಪ್ರತಿನಿಧಿಸುತ್ತಿರಲಿಲ್ಲ.
2008 ರ ಸ್ರ್ಕೀನ್ ಅಕ್ಟರ್ ಗಿಲ್ಡ್‌ನಿಂದ ನಡೆಯಬಹುದಾದ ಮುಷ್ಕರದ ಕಾರಣದಿಂದ ಬೇ ಜೂನ್ 30ರಿಂದ ಚಿತ್ರೀಕರಣಕ್ಕೆ ಅಲ್ಪವಿರಾಮ ಕೊಟ್ಟ. ನಂತರ ಆತ ಅನಿಮೇಶನ್ ಮತ್ತು ಎರಡನೇಯ ಯುನಿಟಿನ ದೃಶ್ಯಗಳತ್ತ ಗಮನ ಹರಿಸಿದ. ಶಾಂಘೈನಲ್ಲಿ ನಡೆಯುವ ಯುದ್ಧದ ಚಿತ್ರೀಕರಣವನ್ನು ಮುಂದೆ ಲೊಂಗ್ ಬೀಚ್, ಕ್ಯಾಲಿಪ್ಫೋರ್ನಿಯಾದಲ್ಲಿ ಮುಂದುವರೆಸಲಾಯಿತು. ಸೆಪ್ಟಂಬರ್ ಹೊತ್ತಿನಲ್ಲಿ ಚಿತ್ರತಂಡವು ಹೊಲ್ಮನ್ ಏರ್ ಫೋರ್ಸ್ ಬೇಸಿನಲ್ಲಿ ಮತ್ತು ನ್ಯೂ ಮೆಕ್ಸಿಕೊದಲ್ಲಿರುವ ವೈಟ್ ಸ್ಯಾಂಡ್ಸ್ ಮಿಸೈಲ್ ರೇಂಜ್‌ನಲ್ಲಿ ಚಿತ್ರೀಕರಿಸುತ್ತಿತ್ತು. ಈ ಎರಡೂ ಸ್ಥಳಗಳನ್ನು 2007ರ ಸಿನೆಮಾದ ಖತಾರ್ ಆಗಿಯೂ, ಈಗಿನ ಸಿನೆಮಾದ ಈಜಿಪ್ಟ್ ಆಗಿಯೂ ತೋರಿಸಲಾಯಿತು. ಲಾಸ್ ಎಂಜಲೀಸ್‌ನಲ್ಲಿ ಪಿರಾಮಿಡ್ಡಿನ ಕ್ಲೋಸ್-ಅಪ್‌ಗಳಿಗೆ ಸ್ಕೇಲ್ ಮಾಡೆಲ್‌ಗಳನ್ನು ಬಳಸಿಕೊಳ್ಳಲಾಯಿತು. "ಪ್ರೈಮ್ ಡೈರೆಕ್ಟಿವ್" ("ಸ್ಟಾರ್ ಟ್ರೆಕ್" ರೆಫರೆನ್ಸ್) ಎಂಬ ಸುಳ್ಳು ಹೆಸರಿನಲ್ಲಿ ಟಕ್ಸಾನ್ ಇಂಟರ್‌ನ್ಯಾಷನಲ್ ಏರ್‌ಪೋರ್ಟ್‌ನಲ್ಲಿ ಮತ್ತು 309ನೇಯ ಏರೋಸ್ಪೇಸ್ ಮೇಂಟೆನನ್ಸ್ ರೀಜನರೇಶನ್ ಗ್ರುಪ್ಸ್ ಏರ್‌ಕ್ರಾಫ್ಟ್ ಬೊನ್‌ಯಾರ್ಡ್‌ನಲ್ಲಿ ಚಿತ್ರೀಕರಣ ಅಕ್ಟೊಬರ್‌ನಲ್ಲಿ ನಡೆಯಿತು. ಇಲ್ಲಿ ನಿಜವಾಗಿಯೂ ಜುಲೈನಲ್ಲೇ ಚಿತ್ರೀಕರಣ ನಡೆಯಬೇಕಿತ್ತು. ಕ್ಯಾಂಪ್ ಪೆಂಡಲ್ಟನ್ ಮತ್ತು ಡಾವಿಸ್ ಮಂತನ್ ಏರ್‌ಫೋರ್ಸ್ ಬೇಸ್‌ಗಳಲ್ಲಿ ಸಹ ಚಿತ್ರೀಕರಣ ನಡೆಯಿತು.
ಮೊದಲನೆಯ ಯುನಿಟ್(ಶಾಯಾ ಲಬಾಫ್ ಸೇರಿ) ಇಜಿಪ್ಟ್‌ನಲ್ಲಿ ಗಿಜಾ ಪಿರಾಮಿಡ್ ಸಂಕೀರ್ಣದಲ್ಲಿ ಮತ್ತು ಲಕ್ಸ್‌ರ್‌ನಲ್ಲಿ ಚಿತ್ರೀಕರಣ ನಡೆಸಿತ್ತು. ಸೆಕ್ಯುರಿಟಿ ಕಾರಣದಿಂದ ಚಿತ್ರೀಕರಣವನ್ನು ತುಂಬಾ ರಹಸ್ಯವಾಗಿ ಇಡಲಾಗಿತ್ತು. ಲೊರೆಂಜೊ ಡಿ ಬೊನಾವೆಂತುರಾ ಪ್ರಕಾರ 150 ಅಮೇರಿಕನ್ನರ ತಂಡ ಮತ್ತು ಹಲವು ಡಜನ್ ಸ್ಥಳೀಯ ಇಜಿಪ್ಟಿಯನ್ ಜನರ ಸಹಾಯದಿಂದಾಗಿ ಶೂಟಿಂಗ್ ಸುಲಭವಾಯಿತು. ಬೇ ಪಿರಮಿಡ್ ಬಳಿ ಸಿನೆಮಾ ಚಿತ್ರೀಕರಿಸಲು ಇಜಿಪ್ಟಿನ ಸರಕಾರದ ಒಪ್ಪಿಗೆ ಪಡೆದಿದ್ದ. ಆತ ಸಂಪರ್ಕಿಸಿದ್ದ ಜಾಹಿ ಹವಾಸ್ "ನನ್ನ ಬಾಹು ಬಳಸಿ, ’ನನ್ನ ಪಿರಾಮಿಡ್ಡಿಗೇನೂ ತೊಂದರೆ ಮಾಡಬೇಡ” ಎಂದು ಹೇಳಿದ್ದ ಎಂದು ಬೇ ನೆನಪಿಸಿಕೊಳ್ಳುತ್ತಾರೆ. ಈ ಸ್ಥಳದಲ್ಲಿ ಐವತ್ತು ಅಡಿ ಎತ್ತರದ ಕ್ರೇನ್ ಕ್ಯಾಮೆರವನ್ನು ಬಳಸಲಾಯಿತು. ಜೋರ್ಡನ್‌ನಲ್ಲಿ ನಾಲ್ಕು ದಿನ ಕಳೆಯಲಾಯಿತು. ರೊಯಲ್ ಜೊರ್ಡೇನಿಯನ್ ಏರ್‌ಫೋರ್ಸ್ ಪೆಟ್ರಾ, ವಾದಿರಮ್ ಮತ್ತು ಸಾಲ್ಟ್‌ನಲ್ಲಿ ಚಿತ್ರೀಕರಿಸಲು ಸಹಾಯ ಮಾಡಿತು. ಏಕೆಂದರೆ ಈ ದೇಶದ ರಾಜಕುಮಾರಿಯೊಬ್ಬರಿಗೆ 2007ರ ಸಿನೆಮಾ ಇಷ್ಟವಾಗಿತ್ತು. ಪ್ಯಾರೀಸ್‌ನ ಪ್ಲೇಸ್ ದೆ ಲ ಕನ್ಕಾರ್ಡ್‌ನಲ್ಲಿ ಎರಡನೇಯ ಯುನಿಟ್ ಐಫೆಲ್ ಟವರ್ ಮತ್ತು ಆರ್ಕ್ ದಿ ಟ್ರಿಂಪ್ ಎದುರು ಚಿತ್ರೀಕರಣ ಮುಂದುವರೆಸಿತು. ನವೆಂಬರ್ 2,2008ರಲ್ಲಿ ನಲ್ಲಿ ಚಿತ್ರೀಕರಣ ಮುಗಿಸಿತು.

ಬೇ ಹೇಳಿಕೆಯಂತೆ ಆತನಿಗೆ 2007ರ ಸಿನೆಮಾದ ಕ್ಲೈಮಾಕ್ಸ್ ದುರ್ಬಲ ಎಂದು ಎನ್ನಿಸಿತ್ತು. ಏಕೆಂದರೆ ಅದು ಐದು ಸಿಟಿ ಬ್ಲಾಕ್‌ಗಳಲ್ಲಿ ಚಿತ್ರೀಕರಿಸಿದ್ದಕ್ಕೆ ಆ‍ಯ್‌ಕ್ಷನ್ ಗೊಂದಲಮಯವಾಗಿ ಕಷ್ಟವಾಗಿತ್ತು. ಈ ಸಿನೆಮಾದಲ್ಲಿ, ಇಜಿಪ್ಟಿನಲ್ಲಿನ ಕೊನೆಯ ಯುದ್ಧವನ್ನು ಏನು ಆಗುತ್ತಿದೆ ಎಂಬುದು ವೀಕ್ಷಕನಿಗೆ ಅರ್ಥ ಮಾಡಿಕೊಳ್ಳಲು ಸಹಾಯವಾಗುವಂತೆ ತೆಗೆಯಲಾಗಿದೆ.

ಅಭಿವೃದ್ಧಿ
ಪುರಸ್ಕಾರ
ಚಿತ್ರೀಕರಣ
ಸಂಗೀತ